**O R D I N**

**privind aprobarea condițiilor de acces la datele și informațiile**

**din sistemul informatic de cadastru și carte funciară**

În conformitate cu dispozițiileart. 3 alin. (6), 61), (63) și (7) și art. 50 din Legea cadastrului și a publicității imobiliare nr. 7/1996, republicată, cu modificările și completările ulterioare,

Ținând cont de prevederile art. 8 alin. (7) din Ordinul directorului general al Agenției Naționale de Cadastru și Publicitate Imobiliară nr. 16/2019 privind aprobarea tarifelor pentru servicile furnizate de Agenția Națională de Cadastru și Publicitate Imobiliară și unitățile sale subordonate, cu modificările ulterioare,

În temeiul art. 3 alin. (13) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare,

directorul general al Agenției Naționale de Cadastru și Publicitate Imobiliară emite prezentul

**ORDIN:**

 **Art. 1.** (1)În aplicarea dispozițiilor art. 3 alin. (6), (61), (63) și (7) din Legea cadastrului și a publicității imobiliare nr. 7/1996, republicată, cu modificările și completările ulterioare (Lege), Agenția Națională de Cadastru și Publicitate Imobiliară (ANCPI) asigură accesul online, gratuit, la informațiile gestionate de sistemul informatic notarilor publici, avocaților, executorilor judecătorești, persoanelor fizice şi juridice autorizate să efectueze lucrări de cadastru, geodezie, cartografie, experţilor judiciari, instituţiilor şi autorităţilor publice, precum şi altor entităţi care îndeplinesc un serviciu public, definit de art. 5 lit. kk) din Ordonanța de urgență a Guvernului nr. 57/2019 privind Codul administrativ, în scopul îndeplinirii atribuțiilor acestora.

(2) Accesarea acestor informații se realizează prin utilizatorii, persoane fizice sau juridice, cărora li s-a acordat dreptul accesării sistemului informatic, individual sau ca și persoană desemnată de entitățile prevăzute de 3 alin. (6) din Lege.

(3) În aplicarea art. 3 alin. (6) din Lege, prin seturi de date se înțelege orice informație accesibila online prin acces la interfața de căutare/interogare în aplicația integrată de cadastru și carte funciară sau prin servicii de interogare dinamică pe baza unor componente API (*eng.* application programming interface).

 **Art. 2**. (1) Pentru punerea în aplicare a prevederilor art. 1, solicitanții au obligația de a transmite ANCPI:

1. o cerere scrisă a reprezentantului legal al entității/al asociației profesionale din care face parte utilizatorul, care să ateste încadrarea în una dintre categoriile menționate la art. 1 alin. (1) și solicitarea de date și informații din sistemul informatic de cadastru și carte funciară, cu menționarea activității reglementate de legislația în vigoare în cadrul căreia va fi folosit setul de date solicitat și cu precizarea scopului pentru care se solicită accesul; cererea, al cărei model este prevăzut în anexa 1, poate fi transmisă inclusiv prin poșta electronică la adresele de e-mail publicate pe pagina de web a ANCPI pentru contact, urmând ca ulterior să fie depusă în original la sediu sau să fie înaintată prin serviciul de poștă/curierat;

 b) lista persoanelor desemnate pentru care urmează a se acorda dreptul de acces la informațiile gestionate de sistemul informatic, cu menționarea datelor de contact ale persoanelor desemnate, respectiv: nume, prenume, CNP, calitatea deținută în cadrul entității care solicită accesul, adresa de corespondență, adresa de poștă electronică (e-mail), telefon.

c) angajamentul de confidențialitate și de respectare a condițiilor și acordul de prelucrare a datelor cu caracter personal, completate și semnate de către fiecare persoană desemnată, conform modelelor prevăzute în anexa nr. 2 și anexa nr. 3.

(2) Cererea de acces poate fi și individuală, conform modelului din anexa 1.1., la care se anexează angajamentul de confidențialitate și de respectare a condițiilor precum și acordul pentru prelucrarea datelor cu caracter personal.

(3) Accesul la informațiile gestionate de sistemul informatic se acordă exclusiv în scopul îndeplinirii atribuțiilor legale/sarcinilor de serviciu stabilite prin fișa postului potrivit competenței entității în cadrul căreia își desfășoară activitatea, sub condiția deținerii semnăturii electronice bazată pe certificat calificat.

  **Art. 3.** (1) Analiza îndeplinirii condițiilor necesare pentru acordarea accesului solicitanților la datele și informațiile din sistemul informatic de cadastru și carte funciară se va efectua de către o comisie desemnată prin ordin al directorului general, care va cuprinde obligatoriu salariați ai Direcției Juridice, Direcției de Publicitate Imobiliară și Direcției de Cadastru și Geodezie.

 (2) Comisia desemnată din cadrul direcțiilor de specialitate menționată la alin. (1) va transmite avizul în maxim 3 zile lucrătoare de la data înregistrării cererii, în cazul în care nu sunt impedimente, Direcției Informatică.

  **Art. 4.**  (1) Direcția Informatică va crea credențiale în cadrul sistemelor informatice pentru accesul la datele și informațiile gestionate de sistemul informatic care pot fi de forma unei perechi de tip nume de utilizator – parolă sau certificate digitale, dar pot fi, în funcție de evoluția tehnologică, date biometrice (amprenta digitală, recunoaștere facială, retină) etc.

 (2) Accesul se realizează în limita numărului de utilizatori permis de infrastructura ANCPI, de evoluția posibilităților tehnice existente, cu respectarea cerințelor de securitate prevăzute de legislația în vigoare.

 (3) Sistemul informatic jurnalizează toate interogările și asociază aceste evenimente utilizatorului care s-a conectat la sistem.

 (4) Soluțiile tehnice de acces pot suferi modificări, în funcție de evoluția tehnologiei.

 **Art. 5.** Informațiile din sistemul informatic se obțin prin utilizarea următoarelor criterii de căutare:

a) datele de identificare ale deţinătorilor unui imobil/numele şi/sau codul numeric personal, în cazul persoanelor fizice, denumirea şi/sau sau codul unic de înregistrare în cazul persoanelor juridice;

b) datele de identificare ale imobilului, constând în număr cadastral/topografic, numărul de carte funciară,

c) adresa administrativă.

  **Art. 6.** Accesul efectiv al utilizatorilor la datele și informațiile din sistemul informatic de cadastru și carte funciară, menționate la art. 3 alin. (62) din Lege și definite de prezentul ordin, se va realiza în măsura posibilităților tehnice.

 **Art. 7.** Pentru punerea în aplicare a prezentului ordin, ANCPI poate asigura, la cerere și în situații justificate, instruirea utilizatorilor în ceea ce privește modul de înțelegere a datelor și informațiilor din sistemul informatic de cadastru și carte funciară.

**Art. 8.** Utilizatorii sunt obligați să asigure protecția datelor cu caracter personal accesate, conform dispoziţiilor Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE, cu modificările şi completările ulterioare.

 **Art. 9.**  Utilizatorii sunt obligați să utilizeze datele ce fac obiectul prezentului ordin, în forma în care sunt furnizate, să păstreze confidenţialitatea informaţiilor în condiţiile legii, să utilizeze sistemul informatic doar în conformitate cu manualele și ghidurile de utilizare puse la dispoziție și doar în scopul declarat.

**Art. 10.**  (1) În cazul reorganizării sau al suspendării de către ANCPI a serviciilor specifice, precum și în cazul nerespectării oricărei condiții prevăzute de prezentul ordin și/ sau a condițiilor în baza cărora a fost acordat accesul, dreptul de acces se revocă fără un aviz prealabil, prin ordin al directorului general al ANCPI.

(2) Drepturile de acces primite de un utilizator pot fi revocate sau suspendate și la cererea utilizatorului sau la cererea reprezentantului legal al angajatorului/autoritățiisau asociației profesionale în numele căreia acționează.

(3) În cazul schimbării statutului juridic al solicitantului/utilizatorului și sau/a condițiilor de acordare a accesului, solicitantul/utilizatorul are obligația de a notifica de îndată ANCPI, care va proceda în consecință.

(4) Răspunderea privind legalitatea și temeinicia cererii în baza căreia se solicită accesul la sistemul informatic și se colectează datele revine exclusiv solicitantului.

(5**)** Utilizatorii sistemului informatic al ANCPI răspund, în condițiile legii, pentru nerespectarea obligațiilor ce le revin potrivit prezentului ordin.

**Art. 11.** Anexele nr. 1-3 fac parte integrantă din prezentul ordin.

**Art. 12.** Prezentul ordin se publică în Monitorul Oficial al României, Partea I.

Directorul general

al Agenției Naționale de Cadastru și Publicitate Imobiliară

RÁKOSI-SEIWARTH Ildikó

București

Nr.

**Anexa nr. 1 la Ordinul directorului general al A.N.C.P.I nr. ……………………………………..**

**Către: AGENȚIA NAȚIONALĂ DE CADASTRU ȘI PUBLICITATE IMOBILIARĂ**

**CERERE DE ACCES**

**la datele și informațiile din sistemul informatic de cadastru și carte funciară**

Subsemnatul/Subsemnata în calitate de reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_, loc. \_\_\_\_\_\_\_\_\_\_\_\_\_\_\_, jud./sector \_\_\_\_\_\_\_\_\_\_\_\_\_,/

în considerarea calității de …………………………………. (ex: notari publici, avocați, executori judecătorești, instituție publică sau autoritate publică/entitate care îndeplinește un serviciu public),

vă rog să aprobați accesul persoanelor din lista anexată la datele și informațiile din sistemul informatic de cadastru și carte funciară, respectiv: ……………………………………………………………….

Datele și informațiile solicitate vor fi folosite în cadrul activității ………………………………………………………………………………………………………………………………………………….. reglementate de …………………………………………………………………………………………… și în scopul ………………………………………………………………………………………………………………………………………………....………………………………………………………………………………………………………………………………………………....

Anexez prezentei cereri următoarele documente:

* lista persoanelor desemnate pentru care urmează a se acorda drepturile de acces la informațiile gestionate de sistemul informatic;
* angajamentele de confidențialitate și de respectare a condițiilor semnate de către persoanele desemnate;
* acordurile de prelucrare a datelor cu caracter personal semnate de către persoanele desemnate.

Cu deosebită considerație

**Data Semnătura**

**Anexa nr. 1.1. la Ordinul directorului general al A.N.C.P.I nr. ……………………………………..**

**Către: AGENȚIA NAȚIONALĂ DE CADASTRU ȘI PUBLICITATE IMOBILIARĂ**

**CERERE DE ACCES**

**la datele și informațiile din sistemul informatic de cadastru și carte funciară**

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu adresa de corespondență în str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, bl.\_\_\_, sc\_\_\_\_, ap.\_\_\_\_, localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, jud./sector \_\_\_\_\_\_\_\_\_\_\_\_\_\_\_\_, legitimat cu CI seria\_\_\_\_\_\_, nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de…………. (se va menționa profesia/activitatea reglementată de legislația în vigoare în cadrul căreia activează)

vă rog să-mi aprobați accesul la datele și informațiile din sistemul informatic de cadastru și carte funciară, respectiv: ……………………………………………………………… (se menționează serviciile API prevăzute prin ordin al directorului general al ANCPI).

Datele și informațiile solicitate vor fi folosite în cadrul activității ………………………………………………………………………………………………………………………………………………….. reglementate de …………………………………………………………………………………………… și în scopul ………………………………………………………………………………………………………………………………………………....…………………………………………………………………………………………………………………………………………………..

Anexez prezentei cereri următoarele documente:

* angajamentul de confidențialitate și de respectare a condițiilor;
* acordul de prelucrare a datelor cu caracter personale.

Cu deosebită considerație

**Data Semnătura**

**Anexa nr. 2 la Ordinul directorului general al A.N.C.P.I nr. ……………………………………..**

**ANGAJAMENT DE CONFIDENȚIALITATE**

**ȘI DE RESPECTARE A CONDIȚIILOR**

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în Str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, bl.\_\_\_, sc.\_\_\_\_, ap.\_\_\_\_, localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, județ/sector \_\_\_\_\_\_\_\_\_\_\_\_\_\_\_\_, legitimat cu CI seria\_\_\_\_\_\_, Nr. \_\_\_\_\_\_\_\_, în calitate de reprezentant al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_, localitatea \_\_\_\_\_\_\_\_\_\_\_\_\_\_\_, județ/sector \_\_\_\_\_\_\_\_\_\_\_\_\_,

declar următoarele, cu privire la drepturile de acces la sistemul informatic al A.N.C.P.I:

1. Înțeleg să utilizez informația cu care voi intra în contact exclusiv în scopul îndeplinirii sarcinilor de serviciu, ca urmare a unor dispoziții sau solicitări explicite, asigurând protecția împotriva prelucrării neautorizate sau ilegale și împotriva pierderii, a distrugerii sau a deteriorării accidentale. Voi păstra confidențialitatea acestor informații inclusiv după revocarea drepturilor de acces sau încetarea exercitării profesiei/relațiilor de muncă cu instituția sub a cărei autoritate am primit aceste drepturi. Nu voi transmite aceste informații unei alte persoane fizice sau juridice, instituție sau autoritate fără o autorizare prealabilă formală a deținătorului informației.
2. Cunosc și înțeleg faptul că sistemul informatic la care primesc accesul este un sistem de importanță națională și mă angajez să acționez întotdeauna pentru protecția acestuia și a datelor pe care le conține, astfel:
	1. nu îl voi exploata inutil și nu voi abuza de facilitățile pe care le pune la dispoziție;
	2. voi utiliza sistemul informatic doar în conformitate cu manualele și ghidurile de utilizare puse la dispoziție și doar în scopul îndeplinirii sarcinilor de serviciu;
	3. nu voi acționa cu bună știință în sensul vulnerabilizării sistemului informatic și voi anunța în cel mai scurt timp ANCPI cu privire la aspecte care pot duce la vulnerabilizarea acestuia;
	4. nu voi face cunoscute nimănui detalii privind modul de accesare și de funcționare a sistemului informatic;
	5. voi proteja detaliile de acces (utilizator, parolă, adresă de acces) înțelegând că orice acțiune realizată pe baza acestora va fi asociată cu persoana mea.
3. Mă angajez să comunic conducătorului ierarhic orice schimbare intervenită, cu privire la situația mea personală sau profesională care modifică condițiile acordării dreptului de acces sau să solicit explicit A.N.C.P.I revocarea drepturilor de acces, atunci când situația mea a devenit incompatibilă cu drepturile de acces. În oricare dintre situațiile menționate, mă oblig să nu mai accesez sistemul informatic încă de la apariția acestora.
4. Înțeleg că activitatea mea în cadrul sistemului informatic este subiectul unei auditări automate și că aceste informații pot fi puse la dispoziția autorităților de investigație și control fără un aviz prealabil, în condițiile legii.
5. Mă angajez să respect orice alte prevederi legale cu privire la utilizarea sistemelor informatice și utilizarea datelor cu caracter personal.

Înțeleg că accesul la sistemele informatice poate fi revocat, limitat sau restricționat în orice moment, în condițiile nerespectării acestui angajament, fără un aviz prealabil.

**Data Semnătura**

**Anexa nr. 3 la Ordinul directorului general al A.N.C.P.I nr. ……………………………………..**

ACORDUL DE PRELUCRARE A DATELOR CU CARACTER PERSONAL

Subsemnatul/Subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, bl.\_\_\_, sc.\_\_\_\_, ap.\_\_\_\_, localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, județ/sector \_\_\_\_\_\_\_\_\_\_\_\_\_\_\_\_, legitimat cu CI seria\_\_\_\_\_\_, nr. \_\_\_\_\_\_\_\_, în calitate de reprezentant al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_\_, localitatea \_\_\_\_\_\_\_\_\_\_\_\_\_\_\_\_\_\_\_\_\_, județ/sector \_\_\_\_\_\_\_\_\_\_\_\_\_\_\_,

declar că sunt de acord cu prelucrarea datelor mele cu caracter personal (respectiv nume, prenume, CNP, calitatea deținută în cadrul entității care solicită accesul, după caz, adresa de domiciliu/corespondența, adresa de poștă electronică (e-mail), telefon), în condițiile prevăzute de Regulamentul nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

 Înțeleg și sunt de acord ca datele mele cu caracter personal să fie prelucrate de către A.N.C.P.I exclusiv în scopul prevăzut de Ordinul directorului general al A.N.C.P.I nr.………………………………., în limitele acordate și în condițiile de securitate și confidențialitate prevăzute de lege, și pot fi comunicate numai destinatarilor abilitați prin acte normative, inclusiv organelor de poliție, parchetelor, instanțelor sau altor autorități publice, în condițiile legii.

Detalii de contact:

Telefon: \_\_\_\_\_\_\_\_\_\_\_\_\_\_\_\_\_\_ , e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_

Informații suplimentare legate de prelucrarea datelor cu caracter personal de către A.N.C.P.I pot fi accesate aici: https://www.ancpi.ro/protectia-datelor-cu-caracter-personal/